## Pérez Llorca visita la Residència Hospital Asil Santa Marta de la Vila Joiosa amb motiu de les festes de Nadal

**La Vila Joiosa.**

El president de la Generalitat, Juanfran Pérez Llorca, ha visitat la Residència Hospital Asil Santa Marta de la Vila Joiosa, a on ha felicitat el Nadal als residents.

Acompanyat per la consellera de Servicis Socials, Família i Infància, Elena Albalat; la consellera d’Innovació, Indústria, Comerç i Turisme, Marián Cano, i l’alcalde de la Vila Joiosa, Marcos Zaragoza, el cap del Consell ha recorregut les instal·lacions del centre, que compta amb un centenar de places.

Allí, ha agraït la labor i l’esforç dels treballadors de la residència i de la Conselleria perquè “centres com este i els seus residents estiguen sempre tan ben atesos”.

Així mateix, ha traslladat la seua felicitació als usuaris del centre, als quals ha desitjat “salut, força i un pròsper 2026”.

Fecha: 24/12/2025